الرجاء البيضاوي بدا كيستعد للماتش، لي غادي يجمعو بالنصر الليبي نهار السبت جاي بملعب مركب محمد الخامس فالدار البيضاء، ضمن إياب الدور التمهيدي لعصبة أبطال إفريقيا. إدارة الرجا حطات لبيي للبيع هاد الصباح فمركب محمد الخامس ومركب الفريق فالوازيس، وحدات الثمن في 50 درهم للمدرجات العادية و100 درهم للمدرجات المغطاة و300 درهم للمنصة الشرفية. لكن كاين لي عندهم ليكارت ديال لابونمو، ولي يمكن يدخلو بها الماتش. الرجاء البيضاوي كيراهن على حضور جمهور كبير باش يوقف فجنبو فهاد الماتش ويدوز لدوزيام تور، واخا ربح الماتش ديال لالي بثلاثة لواحد. باتريس كارتيرون عوال يدخل گاع اللعابة الأساسيين، باش ما يتصيدش هاد المرة، واخا الماتش كايبان ساهل للرجاء، بعد فوزه المريح في مباراة الذهاب، لي كان فمصر. 
50 درهم لي بغا يتفرج فالماتش ديال الرجا والنصر الليبي و300 درهم للمنصة